Ustav Benina
<s>Ustav Republike Benin (francuski: Constitution de la République du Bénin) aktualni je ustav Benina, na snazi od 10. prosinca 1990. godine, kada su rezultati ustavnog referenduma službeno proglašeni važećima, a ustavni projekt ustavom.</s><s>Ustav Benina drugi je ustav te zemlje, nakon onog dahomejskog od 23. prosinca 1956. godine, dok je Dahomej još bio dio Francuske.</s>

<s>Inicijativu za promjenu ustava pokrenuo je tadašnji predsjednik Mathieu Kérékou, dok je država još uvijek bila socijalistička Narodna Republika Benin, s ciljem promjene političkog sustava i demokratizacije zemlje, što je ovim ustavom i realizirano.</s><s>Ime zemlje promijenjeno je u današnje Republika Benin, ukinut je socijalizam i uvedeno višestranačje, što je omogućilo demokratsku tranziciju iz hladnoratovskog sistema.</s>

<s>Ustav započinje preambulom u kojoj se iznose historijski korijeni Benina od Republike Dahomej do nastanka Republike Benin te se afirmiraju temeljne vrijednosti.</s><s>Sam tekst ustava podijeljene je u 12 glava, koje se bave ustrojstvom i podjelom vlasti, temeljnim pravima i slobodama, međunarodnim odnosima, teritorijalnom organizacijom te pravilima za promjenu samog ustava.</s>

<s>Za promjenu ustava potrebna je većina od 4/5 parlamentarnih zastupnika, što je spriječilo značajne i progresivne ustavne promjene tokom 2018. godine (uvođenje pozitivne diskriminacije u korist žena u parlamentu, ustavna abolicija smrtne kazne, ...); iako je tadašnji predsjednik Patrice Talon bio najavio referendum o ustavnim promjenama, ubrzo je odustao od istog pravdajući to visokim troškovima istoga, koji su procijenjeni na cca. 5,000,000,000 CFA franaka.</s>

<s>Reference</s>

<s>Literatura 
 Éric M. Ngango Youmbi, La justice constitutionnelle au Bénin : logiques politique et sociale, L'Harmattan, 2016, 694 p.</s>

<s>Vanjske veze 
Texte de la Constitution 
Wikisource document in French
Constitution of Benin in English
Summary of the Constitution regarding Human Rights protections  from the listing of "International Humanitarian Law - National Implementation" from the International Committee of the Red Cross
Various documents about the presidential transition in 2006 from the University of Pennsylvania African Studies Center</s>

<s>Pravo u Beninu
Benin
1990</s>

